కుల్వంత్ ఖేజ్రోలియా

కుల్వంత్ ఖేజ్రోలియా (జననం 13 మార్చి 1992) భారతీయ క్రికెటర్. ఆయన 2017 ఫిబ్రవరి 26న 2016–17 విజయ్ హజారే ట్రోఫీలో ఢిల్లీ తరపున లిస్ట్ ఏ అరంగేట్రం చేశాడు. కుల్వంత్ అరంగేట్రానికి ముందు అతన్ని ముంబై ఇండియన్స్ జట్టు 2017 ఇండియన్ ప్రీమియర్ లీగ్ కోసం 10 లక్షలకు కొనుగోలు చేసింది.

కుల్వంత్ 2017 అక్టోబర్ 6న 2017–18 రంజీ ట్రోఫీలో ఢిల్లీ తరపున తన ఫస్ట్-క్లాస్ అరంగేట్రం చేశాడు. ఆయన 2018 జనవరి 9న 2017–18 జోనల్ టీ20 లీగ్‌లో ఢిల్లీ తరపున తన ట్వంటీ20 అరంగేట్రం ఆ తరువాత 2018 ఐపీఎల్ వేలంలో రాయల్ ఛాలెంజర్స్ బెంగళూర్ అతన్ని కొనుగోలు చేసింది.

కుల్వంత్ అక్టోబర్ 2018లో 2018–19 విజయ్ హజారే ట్రోఫీ క్వార్టర్ ఫైనల్స్‌లో అతను ఢిల్లీ తరపున హర్యానాపై హ్యాట్రిక్ సాధించాడు, తన పది ఓవర్లలో 31 పరుగులకు ఆరు వికెట్లు పడగొట్టాడు. ఆయన 2020 ఐపీఎల్ వేలానికి ముందు అతన్ని రాయల్ ఛాలెంజర్స్ బెంగళూర్ విడుదల చేసింది.  కుల్వంత్ ఖేజ్రోలియాను 2023 ఐపీఎల్ వేలంలో కేకేఆర్ రూ.20 లక్షలకు కొనుగోలు చేసింది.

కుల్వంత్ ఖేజ్రోలియా 2024 ఫిబ్రవరిలో బరోడాతో జరిగిన రంజీ ట్రోఫీలో నాలుగు బంతుల్లో 4 వికెట్లు తీసి 89 ఏళ్ల రంజీ ట్రోఫీ చరిత్రలో వరుసగా 4 వికెట్లు తీసిన మూడో బౌలర్‌గా రికార్డు సాధించాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:1992 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు